Pressemelding  
Tjuvholmen, 04.juni 2013

**Feirer førsteplassen med åpning av takterrassen**

**I storbyer verden over konkurrerer hotellene om å ha den flotteste takterrassen. Oslo er intet unntak. Nå feirer THE THIEF førsteplassen på TripAdvisor med åpningen av hotellets takterrasse.**

Mandag 3. juni åpnet THIEF ROOF, takterrassen med 360-grader utsikt over Oslofjorden og Akershus Festning. I tråd med resten av hotellet er utformingen av terrassen planlagt ned til minste detalj.

- *Ambisjonen har vært å lage en takterrasse av internasjonal klasse med byens beste champagne cocktails. New York har PhD, London har The Boundary, og Los Angeles har The Standard. Nå har Oslo endelig fått THIEF ROOF. Tjuvholmen har blitt et nytt utelivssentrum og takterrassen på THE THIEF er bokstavelig talt kronen på verket,* sier Petter A. Stordalen.

Med sine 140 kvadratmeter kan THIEF ROOF friste sine besøkende med cocktails og byens beste utsikt. I hotellets øverste etasje finner du også FJORD, et privat møterom med tilhørende takterrasse på hele 210 kvadratmeter. Hotellets mest eksklusive suite, THE OSLO SUITE, har også egen, privat takterrasse til disposisjon.

*- På samme måte som i resten av hotellet har vi håndplukket kvalitetsmøbler fra internasjonale og norske designere, fordi vi liker samspillet mellom de etablerte storhetene og de unge, norske talentene. Vi ønsket å skape en luftig og sofistikert, men samtidig lun takterrasse med dype sofaer, designmøbler og myke tekstiler i elegante og friske farger. Hver minste lille detalj er nøye planlagt,* sier Espen Karlsen, Thief Executive Officer på THE THIEF.

Terrassen er møblert med stoler, sofaer, solsenger og daybeds fra B&B Italia, designet av Patricia Urquiola. Av norske designere finner du spesialdesignede pledd av Røros Tweed signert L&J, og lykten FYR fra Vibeke Skar på alle bord. Loungebordene på terrassen er utstyrt med integrerte champagnekjølere for solfylte dager og avkjølende drikke. I tillegg har kjøkkensjef Kari Innerå en egen kjøkkenhage dedikert Fru K på toppen av hotellet. Nærmere kortreist kommer man ikke.

*- Bartender Christer Espeseth og hans team bestående av Oslos beste og mest kreative cocktail-miksere, kan friste med spennende og forfriskende drinker. Vi er glade for å invitere hotellgjester og andre besøkende til å nyte lyse sommerkvelder på Oslos tak,* sier Karlsen.

Ytterligere informasjon:

Siri Løining Kolderup  
Kommunikasjonssjef   
THE THIEF   
Mobil: +47 480 98 814  
Email: [siri.loining@thethief.com](mailto:siri.loining@thethief.com)  
www.thethief.com